CELEX: C2004/300/92
Language: et
Date: 2004-12-04 00:00:00
Title: Kohtuasi T-389/04: Saksamaa Liitvabariigi 23. septembri 2004 hagi Euroopa Ühenduste Komisjoni vastu

4.12.2004   
            
            
               ET
            
            
               Euroopa Liidu Teataja
            
            
               C 300/47
            
         Saksamaa Liitvabariigi 23. septembri 2004 hagi Euroopa Ühenduste Komisjoni vastu
   (Kohtuasi T-389/04)
   (2004/C 300/92)
   Kohtumenetluse keel: saksa
   Saksamaa Liitvabariik esitas 23. septembril 2004 Euroopa Ühenduste Esimese Astme Kohtusse hagi Euroopa Ühenduste Komisjoni vastu. Hageja esindaja on C.-D. Quassowski, keda abistab Rechtsanwältin G. Quardt.
   Hageja palub esimese astme kohtul:
   
               —
            
            
               tühistada komisjoni 14. juuli 2004. aasta otsus C (2004) 2641 MobilCom'ile antud ümberkorraldamisabi kohta osas, milles komisjon kohustab Saksamaad tagama, et MobilCom ja tema kontserni kuuluvad ettevõtjad sulgeksid oma interneti poed MobilCom'i mobiilsidelepingute otsemüügiks internetis 7ks kuuks, ja et interneti poodide sulgemise ajaks lõpetatakse ka MobilCom Shops veebilehekülje kaudu MobilCom'i mobiilsidelepingute otsemüük internetis ning et MobilCom ja tema kontserni kuuluvad ettevõtjad ei võtaks kasutusele teisi meetmeid, millega nimetatud tingimusi rikutaks ja et klienti ei juhitaks automaatse internetilingi kaudu otse turustuspartneri vastavatele veebilehtedele;
            
         
               —
            
            
               jätta kohtukulud Euroopa Ühenduste Komisjoni kanda.
            
         Õiguslikud alused ja peamised argumendid
   Hagi põhjendamiseks väidab hageja, et artikli 88 lõike 2 kohaselt ei ole komisjonil lubatud kohustada vastavat liikmesriiki tarvitusele võtma teisi meetmeid riigiabi konkurentsi moonutavate tagajärgede vähendamiseks ja lõpetamiseks, kui ainult selle lõpetamist. Vaidlustatud otsuse punktis 2 ettenähtud meetmeid ei saa käsitleda ka riigiabi muutmisena või siis tingimustena, mis on sätestatud määruse 659/1999 artikli 7 lõikes 4. Seega on komisjon ületanud oma pädevust ning rikkunud EÜ asutamislepingu artiklis 10 sätestatud liikmesriikide ning EÜ institutsioonide koostöökohustust, arvestades seda, et Saksamaa selgitas otsesõnu, et ta ei ole võimeline neid tingimusi täitma.
   Lisaks viitab hageja komisjoni raskele kaalutlusveale riigiabi ühisturuga kokkusobivuse kontrollimisel.